# 2020 m. Lenkijoje padidėjo paukštienos eksportas, o importas sumažėjo

Paukštienos eksportas Lenkijoje analizuojamu laikotarpiu sudarė 1,483 mln. t ir, palyginti su 2019 m., padidėjo 1,57 proc. Pagrindinės paukštienos eksporto šalys 2020 m. buvo Vokietija (24,71 tūkst. t arba 9,95 proc. daugiau), Jungtinė Karalystė (134,60 tūkst. t arba 10,09 proc. daugiau), Prancūzija (103,80 tūkst. t arba 12,75 proc. daugiau) ir Nyderlandai (124,36 tūkst. t arba 6,5 proc. daugiau).
Lietuvos statistikos departamento duomenimis, iš Lenkijos į Lietuvą 2020 m. buvo įvežta 36,35 tūkst. t – 11,13 proc. daugiau nei 2019 m. Iš Lenkijos įvežta produkcija analizuojamu laikotarpiu sudarė 75 proc. viso Lietuvos paukštienos importo. Lenkiškos paukštienos paklausą lėmė sumažėjusios didmeninės kainos.
Paukštienos importas Lenkijoje analizuojamu laikotarpiu sudarė 59,77 tūkst. t ir, palyginti su 2019 m., sumažėjo 32,77 proc. Pagrindinės paukštienos importo partnerės 2020 m. buvo Vokietija (23,579 tūkst. t arba 9,48 proc. daugiau), Didžioji Britanija (7 843 t arba 8,32 proc. mažiau), Ukraina (5 516 t arba 79,69 proc. mažiau) ir Italija (4 211 t arba 4,78 proc. mažiau).
Statistikos departamento duomenimis, 2020 m. iš Lietuvos į Lenkiją buvo eksportuota 457,10 t paukštienos – 4,97 proc. daugiau nei 2019 m.

Šaltiniai: ZSRIR, STD